2. ΝΟΜΟΘΕΤΙΚΟΝ ΔΙΑΤΑΓΜΑ της 27/27 Σεπτ. 1935 (ΦΕΚ 427/35 Α') Περί τροποποιήσεως και συμπληρώσεως των περί συνθέσεως των πληρωμάτων των εμπορικών πλοίων και περί μισθολογίου των εργατών θαλάσσης διατάξεων των Νόμων 5231 και 6209. Άρθρ.1.-5.-(Κατηργήθησαν υπό της παρ. 1 του άρθρ. 11 του Α.Ν. 1637/1939). ΄Αρθρ.6.-1.Εν περιπτώσει μη υπάρξεως εν ισχύϊ συλλογικής συμβάσεως, καθοριζούσης το ποσόν του παρασχετέου εις το κατώτερον προσωπικόν των πληρωμάτων των Ελληνικών ποντοπλοούντων φορτηγών ατμοπλοίων μισθού, πάσα σύμβασις ναυτολογίας μεταξύ του εφοπλιστού ή πλοιάρχου αφ’ ενός και του εις το προσωπικόν τούτο ανήκοντος μέλους του πληρώματος αφ’ ετέρου, εξαιρέσει των υπό την ειδικότητα του ναυτόπαιδος, δοκίμου ή μαθητευομένου ναυτολογήσεων, δι’ ης συμφωνείται μισθός μηνιαίος μικρότερος του κατά την διάταξιν της επομένης παραγράφου καθοριζομένου ελαχίστου ορίου, θεωρείται αυτοδικαίως ως προς το ποσόν του μισθού αθέμιτος και άκυρος, λογιζομένου ως συμφωνηθέντος μισθού δια την εξόφλησιν των δεδουλευμένων μισθών του υπό τοιούτους όρους ναυτολογηθέντος εργάτου θαλάσσης του περί ου το παρόν άρθρον ελαχίστου ορίου μισθού. 2.Ως ελάχιστον όριον μηνιαίου μισθού δια την εφαρμογήν του παρόντος άρθρου θεωρείται το αντιστοιχούν εις αποδοχάς ενός μηνός ποσόν το υπολογιζόμενον βάσει του κατωτάτου ορίου του εργατικού ημερομισθίου εν Πειραιεί, του βεβαιουμένου δια την εποχήν της ναυτολογίας του εργάτου θαλάσσης υπό του Υπουργείου Εθνικής Οικονομίας. 3.Ο παραβαίνων τας αφορώσας το ελάχιστον όριον μισθού διατάξεις του παρόντος άρθρου τιμωρείται με χρηματικήν ποινή, εάν μεν είναι εφοπλιστής ή πλοίαρχος 5.000-20.000 δραχμών, εάν δε εργάτης θαλάσσης 500-2.000 δραχμών. Άρθρ.7-9.(Κατηργήθησαν δια της παρ. 1 του άρθρ. 11 του Α.Ν. 1637/1939). 